NaiveNeuron/SloPal huggingface dataset:
Jánoš, Vladimír, poslanec NR SR (2010-10-14):
Ďakujem pekne, tiež by som rád v stručnosti zareagoval na predrečníka v rámci rozpravy a chcel by som podotknúť tú skutočnosť, ktorá tu odznela, najmä ten závažný fakt v prípade prijatia tejto novely zákona č. 190, vysoká koncentrácia zbraní na jednom mieste. Zákon vôbec nerieši systém a spôsob, akým by sa tieto zbrane ukladali po skončení či už tréningu, súťaži alebo akejkoľvek športovej činnosti a tá koncentrácia, ktorá by v prípade možno nejakej vyhlášky ministerstva, možno nejakého opatrenia, nariadenia, riešila tieto veci možno podrobnejšie, táto koncentrácia a to by som chcel zvlášť zdôrazniť, čo tu už bolo spomenuté, umožní rôznym nelegálnym skupinám, organizovanému zločinu ľahším spôsobom sa dostať ku zbraniam, k výkonným zbraniam. Dnes sme svedkami toho, že takmer každý týždeň dôjde ku krádeži bankomatov. Veď bankomaty sa na Slovensku kradnú pomaly ako zemiaky na poliach na Spiši. A ak tam dáme zbrane, takéto výkonné zbrane, tak čo sa bude diať potom? Hovorí tento zákon a rieši vôbec takéto vážne nebezpečenstvo, ktoré by týmto prijatím novely zákona č. 190 vzniklo? Ešte by som, ak mám trochu času, spomenul aj tých psychológov, myslím si, tiež je tam veľmi vážny rozpor, pretože stanovisko psychológa vôbec nie je nejakým spôsobom relevantné. Bude to riešiť jeden psychológ, budú riešiť dvaja psychológia, čo ak dôjde k rozporu k rozhodnutiam alebo v rozhodnutí jedného, dvoch alebo troch psychológov a každé potvrdenie tohto psychológa bude rozdielne. Akým spôsobom toto budeme riešiť? Ďakujem pekne.
M. Číž, poslanec: (2005-05-13):
A potom jedna vec. Pán prof. Devínsky, viete, že mám k vám veľké sympatie. Ale otázka pôžičiek sa dá vysvetliť veľmi jednoducho. Keď končí mladý človek, ktorý ma za sebou iba veľké výdavky na štúdium, jeho základnou potrebou je založiť si rodinu a zohnať si byt. Ak viete veľmi dobre, tak má jedinú šancu, a to takú, že si zoberie hypotekárny úver. Na to, aby ste si zobrali hypotekárny úver alebo ak chcete získať ten hypotekárny úver, tak musíte mať naozaj čo najmenšiu, resp. ideálne nulovú pôžičkovú zaťaženosť, pretože, ak poznáte, a určite ich poznáte, tie pomery, vzniká tam veľmi komplikovaná situácia, že ten študent zo sociálne slabej rodiny končí s vážnym finančným deficitom to štúdium. Je to veľmi zložité. Takže v tomto smere, prosím, naozaj berme celú tú situáciu v kontextoch širšie a trošičku s väčšou empatiou k tej sociálnej situácii. Pôžičky iste všetci budeme mať a nemáme s nimi problémy. Pre mladých ľudí, ktorí končia tú vysokú školu, majú 24 rokov a, ešte raz, výrazný deficit, či rodičovský a iný, a sú menej sociálne situovaní, jednoducho pri tej pôžičke, ktorá vznikne na štúdium a ešte aj na poplatky, nehovorím o učebniciach, ubytovaní a tak ďalej, je tá tendencia, že sa zvyšujú tie sociálne výdaje, evidentne tu je, tak iba na toto mierime. A preto aj ja osobne som teda odporcom o. i. pôžičiek z tohto dôvodu. Keď vytvoríme štandardnú sociálnu situáciu obdobnú, ako je v iných krajinách Európskej únie, tak bez problémov budem pracovať s motiváciou poplatku alebo aj z iného typu spoluúčasti študenta, ale v súčasnosti jednoducho cítim tieto obrovské sociálne riziká. Ďakujem za pozornosť.
Senko, Ján, poslanec NR SR (2010-10-19):
Ďakujem za slovo. Vážený pán podpredseda, vážené kolegyne, kolegovia, vážený pán minister, ctení hostia, v súlade s § 73 ods. 1 zákona o rokovacom poriadku Národnej rady podávam v prvom čítaní spravodajskú informáciu o vládnom návrhu zákona, ktorým sa mení a dopĺňa zákon č. 270/1995 Z. z. o štátnom jazyku Slovenskej republiky v znení neskorších predpisov. Uvedený vládny návrh bol doručený poslancom Národnej rady v stanovenej 15-dňovej lehote pred konaním schôdze Národnej rady Slovenskej republiky, na ktorej sa uskutoční jeho prvé čítanie. Konštatujem, že uvedený návrh spĺňa po formálno-právnej stránke všetky náležitosti uvedené v § 67 a 68 zákona o rokovacom poriadku, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy. Všeobecná časť dôvodovej správy obsahuje informáciu o dôvode novej právnej úpravy, o súlade návrhu zákona s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná, ako aj s právom Európskej únie. Obsahuje informáciu o finančnom dopade na verejné financie, zamestnanosť, podnikateľské prostredie a stav životného prostredia. Osobitná časť dôvodovej správy obsahuje odôvodnenie jednotlivých ustanovení. Návrh zákona obsahuje doložku zlučiteľnosti s právom Európskej únie, doložku vybraných vplyvov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku odporúčam, aby sa Národná rada uzniesla v zmysle § 73 ods. 3, písm. c) rokovacieho poriadku, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady z 24. septembra 2010 č. 106 a podľa § 71 rokovacieho poriadku navrhujem, aby návrh zákona prerokovali: ústavnoprávny výbor, výbor pre verejnú správu a regionálny rozvoj, výbor pre vzdelávanie, vedu, mládež a šport, výbor pre ľudské práva a národnostné menšiny a výbor pre kultúru a médiá. Za gestorský výbor navrhujem výbor pre kultúru a médiá. Odporúčam, aby výbory predmetný návrh zákona prerokovali v lehote do 24. novembra 2010 a gestorský výbor do 24. novembra 2010. Vážený pán podpredseda ďakujem, skončil som, prosím, otvorte rozpravu.
Ďuriš Nicholsonová, Lucia, podpredsedníčka NR SR (2018-05-24):
Jedna faktická poznámka. Pani poslankyňa Zemanová, nech sa páči.
P. Hrušovský, predseda NR SR: (2004-06-30):
(Hlasovanie.) 133 prítomných, 116 za, 5 proti, 12 sa zdržalo. Konštatujem, že Národná rada Slovenskej republiky vládny návrh zákona o náhrade za bolesť a náhrade za sťaženie spoločenského uplatnenia schválila. Nech sa páči, pán poslanec Fico. Zapnite pána poslanca Fica. Prosím, pána poslanca Fica!
J. Senko, poslanec: (2007-01-30):
Pán predseda, ďakujem, skončil som. Prosím, otvorte rozpravu.
Vetrák, Milan, poslanec NR SR (2023-01-24):
No, dve poznámky k tomu, čo hovoril pán poslanec Kyselica. V prvom rade to, čo som aj povedal v príhovore a on to, v podstate na to nadviazal, že každá z tých strán v parlamente má určitú predstavu o tom, akým spôsobom a kedy by malo byť ukončené toto volebné obdobie. Sú tu poslanci, ktorí nechcú vôbec predčasné voľby a považujú za kompromis september. Sú tu poslanci, ktorí chcú júnové predčasné voľby. Sú tu poslanci, ktorí chcú referendum. Sú tu poslanci, ktorí chcú ľudové hlasovanie. Sú tu poslanci, ktorí chcú, nechcú referendum ani ľudové hlasovanie. Je tu rôzny mix a každá politická strana má právo si vybrať, s kým bude rokovať a o čom bude rokovať a na čom sa dohodne. A ja si myslím, že je úplne korektné, keď po voľbách zostavili vládu štyri konkrétne politické strany, že je úplne najprirodzenejšie, že tieto štyri strany sa začnú ako prvé rozprávať o tom, či sa vedia dohodnúť aj na ukončení volebného obdobia. A keby sa to nejakým spôsobom nepodarilo aspoň v miere, s ktorou, s ktorým je aspoň v nejakej minimálnej miere, s ktorou je každá z tých strán spokojná, tak by sa asi rokovalo širšie, lebo iste, ani ja nie som úplne spokojný s tým, ako to znie, a preto som sa pod ten návrh ani nepodpísal, lebo jednoducho aj ja som zástancom toho, že ľudové hlasovanie tam má byť. Nie referendum, lebo o referende, ako správne Kyselica povedal, už Ústavný súd viackrát deklaroval, že referendum, musí mať tá jeho otázka normatívny charakter. A taký mala, taký malo napríklad to Ficovo referendum, teraz čo bolo v sobotu, lebo novelizovalo ústavu, to je presne ten typ referendovej otázky, ktorá do... ktorá v budúcnosti by už mala byť výlučne len tá, takýto typ predmetom referenda. Ale keď chceme robiť ľudový plebiscit o tom, či má zostať prezidentka vo funkcii, alebo nie, čo máme v ústave, tak to sa nevolá referendum, to sa volá ľudové hlasovanie práve preto, že to je iný typ toho ľudového hlasovania, to nie je referendum. Čiže poďme sa baviť potom odborne o tom, ale na to teraz nie je čas... (Prerušenie vystúpenia časomerom. Reakcia z pléna.)
Blanár, Juraj, podpredseda NR SR (2021-06-22):
... vás poprosím, pani spravodajkyňa.
Hrnčiar, Andrej, podpredseda NR SR (2019-01-30):
Prosím, prezentujme sa a hlasujme. (Hlasovanie.) Prítomných 143, za 123, proti 1, zdržalo sa 19. Konštatujem, že Národná rada sa rozhodla, že tento návrh zákona prerokuje v druhom čítaní.
Jurinová, Erika, podpredsedníčka NR SR (2012-06-26):
Vážený pán predseda, konštatujem, že v rozprave neprebehli žiadne, neboli podané žiadne návrhy, preto vás prosím, dajte hlasovať o návrhu uznesenia, v ktorom schvaľujeme účtovnú závierku Sociálnej poisťovne za rok 2011.
Laurenčík, Milan, podpredseda NR SR (2021-03-17):
Na vaše vystúpenie evidujem tri faktické poznámky. Uzatváram možnosť prihlásiť sa. Nech sa páči, pán poslanec Eduard Kočiš.
Pročko, Jozef, poslanec NR SR (2023-12-12):
Pani poslankyňa, treba to opakovať stokrát, pretože oni to majú na saláme. Oni v kanceláriách vôbec nie sú. Oni sú zašití, vôbec to nepočúvajú a budú vám tu klamať, že oni to počúvajú. Oni vám tu budú klamať, že naši páni to počúvajú. No oni tam majú nejakého propagátora a ten to počúva. Pozrite, koľko je ich tu v sále napríklad, viete, dôkaz toho, ako ich to zaujíma, je asi aj dvojica pánov ministrov, ktorí si teraz diskutujú veci, ktoré sú veľmi dôležité. Nemôžu to diskutovať inde, ale tu si to vydiskutujú, pretože ich to nezaujíma. Vyrušujú. Ale to je tá nová politická kultúra, ktorú tu zavádzajú. Viete, pani poslankyňa, takto sa to tu dialo aj kedysi. Ich vôbec nezaujímali ľudia. Ich nezaujímali problémy tohoto národa. Oni konsolidujú, ale mali by sme to nazvať lex ožobračovanie. Lex ožobračovanie, aby si to zapamätali, lex ožobračovanie, pretože ožobračujú slovenský národ, ale keby aj vybrali tie dane, keby aj vybrali tie odvody vyššie, ale oni to vyberú a naozaj to použijú, ako to už tu viackrát zaznelo, pre svojich ľudí, pre našich ľudí. Dajú im to do tých nenažratých gágorov. Veď ste to už počuli viackrát aj dnes od viacerých, reagujem na vás. Naozaj keď si advokát vypýta niekoľko miliónov len za to, že ide na súd? Toto tu robili. Tie, tie veci, ktoré nazývajú konsolidáciou, opakujem, lex ožobračovanie. Ja stále, pozrite sa, pán Kamenický by mal počúvať naše faktické poznámky, možno by mal, ale má to na saláme. Oni si teraz možno rozprávajú: Počúvaj, ja ti dám takýto kšeftík na doprave a ty mi dáš takýto kšeftík na ministerstve . Toto je ich práca, toto je tá nová politická kultúra! Valcujú to, valcujú to a valcujú. Ich to nezaujíma. To je tá arogancia. Pán minister dopravy sa tu usmieva, ale viete, to je kultúra, keby ste, áno, ale keby ste chvíľočku sedeli a počúvali, nechali ľudí, nech si porozprávajú. Ďakujem... (Prerušenie vystúpenia časomerom.)
Bugár, Béla, podpredseda NR SR (2018-05-15):
Takže prerušujem rokovanie o tomto bode programu. Budeme pokračovať za chvíľočku hlasovaním. Takže, páni poslanci, vráťte sa na svoje miesta, za chvíľočku pristúpime k hlasovaniam. (Pauza pre neprítomnosť poslancov v rokovacej sále.) Vážené panie poslankyne, vážení páni poslanci, pristúpime k hlasovaniam. Najprv prosím pána predsedu výboru pre európske záležitosti pána poslanca Blahu, aby uviedol hlasovanie o návrhu uznesenia k Výročnej správe o členstve Slovenskej republiky v Európskej únii (tlač 901). (Hlasovanie o Výročnej správe o členstve Slovenskej republiky v Európskej únii – hodnotení a aktuálnych prioritách vyplývajúcich z Pracovného programu Európskej komisie , tlač 901.)
R. Kaliňák, minister vnútra SR a podpredseda vlády SR: (2007-02-01):
Vážený pán predseda, vážené dámy poslankyne, páni poslanci, chcem povedať, že ma veľmi teší, že ten záujem o reformu verejnej správy je naozaj mimoriadny a v podstate pán poslanec Ivančo podal 9 otázok rovnakého znenia, na ktorú som už odpovedal. A táto druhá je štyrikrát podaná. Ja rád zopakujem, čo som povedal, ale umožním aj ďalším pánom ministrom ešte, aby mohli, samozrejme, v určenom čase odpovedať a skúsim teda byť naozaj mimoriadne stručný. Otázka, prečo chceme rušiť krajské úrady, je daná vývojom, ktorý v tejto chvíli v Slovenskej republike je. A keď si porovnáme krajské úrady spred 10 rokov a dnes, ako postupne vlastne sa vyvíjala reforma správy, zisťujeme, že krajské úrady sú plnohodnotne nahraditeľné v prípade, že prenesieme kompetencie na obvodné úrady a na ostatné orgány štátnej správy napríklad ministerstvo vnútra. To je teda vlastne tá otázka na vašu odpoveď, že je možné, aby existujúce štruktúry bez toho, aby boli posilnené, dokázali absorbovať všetku prácu, ktorú dnes v rámci štátnej správy vykonávajú krajské úrady. Jediný problém, ktorý je, je nastaviť taký legislatívny proces, aby nenastal žiadny chaos, aby nenastala žiadna diskontinuita v tom, ako vykonávajú svoju prácu, aby plynulo ministerstvo vnútra a ostatné obvodné úrady prevzali tie úlohy, ktoré majú pred sebou. Ďakujem.
Bagačka, Michal, poslanec NR SR (2015-09-22):
Ďakujem za slovo. Vážená pani podpredsedkyňa, dámy a páni, pán minister, Výbor Národnej rady pre hospodárske záležitosti ma uznesením č. 472 určil za spravodajcu k vládnemu návrhu zákona o podpore najmenej rozvinutých okresov a o zmene a doplnení zákona č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov (tlač 1734). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny, výbor pre financie a rozpočet a výbor pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 9 novembra 2015 a v gestorskom výbore do 10. novembra 2015. Ďakujem, pani predsedajúca, skončil som. Prosím, otvorte, prosím, rozpravu.
Šeliga, Juraj, podpredseda NR SR (2020-05-15):
Pán poslanec Šudík, nech sa páči.
Cigániková, Jana, poslankyňa NR SR (2018-09-13):
Pán Blanár, ak je niečo dobré, tak na tom sa komplet všetci zhodujeme, nie je rozpor ani z verejnosti, tak možno nevidím až taký problém, keď sa to schváli, keď neexistuje nikto, kto je proti. Asi rozumiete tomu, že keď dve zásadné skupiny, aj sestry, aj asistenti, ktorých sa toto týka, sú proti, tak je dôvod na nejakú diskusiu, na nejaké medzirezortné konanie, na nejaký čas na prípravu a hlavne, ja hovorím hlavne o tej diskusii, aby sa nejakým spôsobom tie vzťahy a nejaké pravidlá vžili do tej spoločnosti. Vy toto, čo sa deje, takýmto spôsobom predkladané zákony, to je zámer. Zámerne sú vynechávané sestry z diskusie, niekoľkokrát ste nám povedali aj vy na výbore, lekári to opakujú často, že so sestrami sa nedá diskutovať, že jednoducho je to zbytočné, lebo panika a tak ďalej. Ja vám môžem dať v určitej miere za pravdu, nemusím, je to nepodstatné, my tu máme legislatívu, ktorú treba dodržiavať, a pri všetkom, čo ste povedali, stále som nepočula dôvod, prečo by sme to museli urobiť hneď teraz. A takisto predtým, tie, tá zmena plánov, takisto predtým zmena názvu. Všetko sa robí hneď teraz, od zajtra, budúci týždeň, budúci mesiac. Robíte to zámerne preto, aby ste sa vyhli akejkoľvek diskusii. Takže u mňa toľko. A čo sa týka toho asistenta a sestry, pán Blanár, hovoríte o tom, že mám tým lekárom dôverovať. Ja im dôverujem do určitej miery, ja teraz hovorím o tých lekároch, ktorí nebudú zneužívať, majú ambulancie, nebudú zneužívať zmenu názvu. No viete, len máme tu napríklad príklad z neurochirurgickej kliniky, kde sú dve čakačky, sú isté pochybenia, ktoré hovoria o tom, že môže sa stať. A ja len vravím, že keby ten asistent mal visačku „asistent“ a sestra „sestra“, tak práve ten pacient si môže overiť, že aha, tak tento mi môže len pichnúť fraxiparín a táto už môže robiť viac. Práve preto by sa mi páčil ten rozdiel v názve, keby k tomu prišlo, nehovorím, že príde k nejakému zneužitiu, ale pomohli by sme... (Prerušenie vystúpenia časomerom.)
P. Hrušovský, predseda NR SR: (2003-06-19):
Teraz by som vás prosil, aby ste zostali na mieste, pretože budete odpovedať na otázku ako člen vlády, ktorú vám položil pán poslanec Ondriaš, ktorý sa vás pýta: „Európska únia, aby zabránila úniku mozgov, plánuje zvýšiť financovanie vedy a výskumu na 3 % HDP do roku 2010. Otázka: Ako bude vláda zvyšovať financovanie vedy a výskumu, aby zabránila ďalšiemu úniku mozgov zo Slovenska?“ Nech sa páči, odpovedajte.
Laššáková, Jana, podpredsedníčka NR SR (2013-04-16):
S reakciou, pán poslanec Kaník, chcete? Prihláste sa, nech sa páči.
Vaľová, Jana, poslankyňa NR SR (2016-10-19):
Ja len veľmi krátko. My sme zvýšili minimálny dôchodok, čiže správne ste, pani Gaborčáková, poznamenala, že prejde tá pani, ktorá opatruje svoje dieťa, na minimálny dôchodok, to je 300 eur. Keď si zoberiete, že za to dostane 90 eur, to je 390 eur. Priemerný dôchodok na Slovensku je 415,47 eur pre človeka, ktorý celý život pracoval. Ja to berem, že je to záslužná práca, ak sa staráme o svoje dieťa, a, samozrejme, môže sa stať, že jeden z partnerov odíde, ale tak isto ten opatrovaný má nejaký dôchodok. Čiže sú tam tie dva príjmy v tej rodine, to by som chcela povedať. A chápem, čo ste povedali, že o jedno euro prevyšuje príjem a už sa nemôže starať o mamičku. No vždycky je tá hranica niekde. Aj ja pôjdem neskôr do dôchodku, čo mi je smutné a som v sociálnom výbore, chcela by som ísť, aby sa mi odčítavali deti a tak ďalej, ale predstavte si, že mňa tá hranica chytila. Bohužiaľ, tá hranica niekde musí byť. Ďakujem.
Bugár, Béla, podpredseda NR SR (2010-12-07):
Ďakujem, pán spravodajca. Otváram rozpravu o tomto bode programu a pýtam sa, či sa hlási niekto ústne do rozpravy, nakoľko nemám žiadnu písomnú prihlášku pánov poslancov. Konštatujem, že nie je záujem. Vyhlasujem rozpravu za skončenú. A prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov (tlač 118). Nech sa páči, pán minister Mikloš, môžete odôvodniť návrh.
Šipoš, Michal, poslanec NR SR (2024-02-08):
Ďakujem pekne. Keďže mi vládni poslanci SMER-u, HLAS-u, SNS odopreli riadny čas na rozpravu a nedovolili mi predniesť pozmeňujúce návrhy, na základe § 29a ods. 6 žiadam, aby boli moje pozmeňujúce návrhy, tlač 106, ktoré som riadne odovzdal predsedajúcemu v poradí 15 a 16, rozdané poslancom Národnej rady v pléne a boli riadne prečítané spravodajcom, tak ako to hovorí rokovací poriadok. Ďakujem pekne.
Glváč, Martin, podpredseda NR SR (2016-06-07):
Pán poslanec Baránik.
T. Cabaj, podpredseda NR SR: (2009-10-21):
Otváram všeobecnú rozpravu. Konštatujem, že do rozpravy som nedostal žiadnu písomnú prihlášku. Kolegyne, kolegovia, kto má záujem sa do rozpravy prihlásiť ústne? Registrujem pána predsedu výboru Jozefa Haleckého. Končím možnosť prihlásiť sa do rozpravy. Nech sa páči, pán predseda, máte slovo.
Grendel, Gábor, podpredseda NR SR (2023-06-13):
Pán poslanec Valášek.
Takáč, Richard, poslanec NR SR (2021-06-30):
Ďakujem veľmi pekne za slovo, pán podpredseda. Pán kolega, hovoril si o tých malých mladých farmároch, ktorí sa nevedia dostať k nejakej pôde. Je to strašne individuálne v rámci celého Slovenska, lebo, a si to aj spomenul vo svojom príhovore, že v iných častiach, okrem teda východného Slovenska, taký problém nemajú. No ja som zo stredného Slovenska, z Hornej Nitry a mám aj známych od Topoľčian a ďalšie tieto regióny, no tam vôbec takýto problém nie je. Práveže tam majú opačný problém. Tam majú problém taký, že tí poľnohospodári, ktorí tam fungujú, by radi dali nejaké hektáre tým mladým začínajúcim malým farmárom, ale tam sa nikto nechce prihlásiť. Čiže toto je to veľmi špecifické a individuálne v rámci Slovenska. No a čo sa týka obvyklej ceny nájmu, donesiem, donesiem ti, donesiem ti ten list, ktorý bol poslaný z Bruselu z GR AGRI, aby si si to prečítal, ako to v skutočnosti bolo. A pošlem to ešte asi aj bývalému ministrovi pánovi Mičovskému, nech si to raz prečíta, aby sme tu už nerozprávali samé klamstvá v tomto pléne. A, pán kolega, chcem ťa aj poprosiť, ja neviem teda, však máš faktickú, ale teda neviem, či si sa spýtal bývalého ministra pôdohospodárstva, ktorý tu sedí, že z hľadiska tej krajinotvorby, tie remízky a o tom, o čom všetkom hovoríme, akú chceme mať tú krajinu krásnu, že čo všetko sa spravilo za ten rok a pol v tomto smere a koľko sa na to vyčlenilo finančných prostriedkov pre tých poľnohospodárov, aby toto mohli robiť. Ďakujem veľmi pekne.
Suja, Miroslav, poslanec NR SR (2020-11-26):
Ďakujem za slovo, pán predsedajúci. Jožko, ďakujem za tvoje vystúpenie. Ako si podotkol, korupcia je tu zrejmá a máme dennodenné príklady či už z prokuratúr, alebo zo súdov, že toto je bežné, a nie ojedinelé, čo si hovoril, že môže sa stať, že obvinený, prokurátor, prípadne sudca sa dohodnú na nejakom treste a poškodený do toho vôbec nemôže zasiahnuť. Preto som rád, že si to tu predniesol, a apelujem aj na koaličných poslancov, sami ste tu hovorili, aká korupcia je na súdoch, aká korupcia je na prokuratúre, to znamená, že tento návrh zákona, si myslím, že nikomu neprekáža a nemal by byť nejak politicky motivovaný. Ďakujem za vašu podporu.
F. Devínsky, poslanec: (2006-12-07):
Ďakujem pekne.
Figeľ, Ján, podpredseda NR SR (2015-09-25):
Ďalšie vystúpenie, posledné, v rozprave patrí Alojzovi Hlinovi. Pán kolega, nech sa páči.
M. Lukša, poslanec: (2007-01-30):
Výbor Národnej rady Slovenskej republiky pre financie, rozpočet a menu ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní uvedeného návrhu zákona. Národná rada Slovenskej republiky uznesením č. 178 z 13. decembra 2006 pridelila vládny návrh zákona o medzinárodnej pomoci a spolupráci pri správe daní (tlač 141) týmto výborom Národnej rady Slovenskej republiky: Výboru Národnej rady Slovenskej republiky pre financie, rozpočet a menu, Ústavnoprávnemu výboru Národnej rady, Výboru Národnej rady pre hospodársku politiku. Uvedené výbory prerokovali predmetný vládny návrh zákona v stanovenom termíne. Gestorský výbor nedostal do začatia rokovania o vládnom návrhu zákona o medzinárodnej pomoci a spolupráci pri správe daní stanoviská poslancov Národnej rady Slovenskej republiky podané v súlade s § 75 ods. 2 zákona Národnej rady č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. K predmetnému vládnemu návrhu zákona zaujali výbory Národnej rady Slovenskej republiky tieto stanoviská. Odporúčanie pre Národnú radu Slovenskej republiky schváliť s pozmeňujúcimi a doplňujúcimi návrhmi Výbor Národnej rady pre financie, rozpočet a menu zo dňa 24. januára, Ústavnoprávny výbor Národnej rady Slovenskej republiky uznesením č. 82 zo dňa 16. januára a Výbor Národnej rady pre hospodársku politiku uznesením č. 83 zo dňa 23. januára 2007. Z uznesení výborov Národnej rady Slovenskej republiky uvedených pod bodom III tejto správy vyplynuli pozmeňujúce a doplňujúce návrhy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe, hlasovať takto: o bodoch spoločnej správy č. 1, 2, 3, 4, 5, 7, 8 hlasovať spoločne s návrhom gestorského výboru schváliť, o bode spoločnej správy č. 6 hlasovať s návrhom gestorského výboru neschváliť. Gestorský výbor na základe stanovísk výborov k vládnemu návrhu zákona odporúča Národnej rade Slovenskej republiky vládny návrh zákona o medzinárodnej pomoci a spolupráci pri správe daní schváliť s pozmeňujúcimi a doplňujúcimi návrhmi. Predmetná správa výborov Národnej rady Slovenskej republiky o vládnom návrhu zákona o medzinárodnej pomoci a spolupráci pri správe daní (tlač 141a) bola schválená uznesením gestorského výboru č. 100 z 24. januára 2007. Výbor určil poslanca Michala Lukšu za spoločného spravodajcu výborov. Súčasne ho poveril predniesť spoločnú správu výborov na schôdzi Národnej rady Slovenskej republiky, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy, a hlasovať o predmetnom vládnom návrhu zákona ihneď po skončení rozpravy k nemu. Pán predsedajúci, otvorte, prosím, rozpravu.
P. Miššík, poslanec: (2009-02-10):
A trošku možno polemizovať s tým zdôraznením tej špecifikácie, ktorú pán Vestenický uviedol, lebo žijeme v demokratickej krajiny a niektoré veci, ktoré uvádzal sú trošku veľmi, veľmi silno prichytené za vlasy. Ale musím zároveň súhlasiť s tým, že je dobré zachovať vojenské súdy, je dobré, aby súdili trestné činy vojakov, a je zároveň dobré, aby boli zoštíhlené tak, aby vyhovovali podmienkach celej republiky aj armády Slovenskej republiky. Myslím si, že aj spôsob hlasovania, ktorý nakoniec som aj ja vo svojom vystúpení navrhoval, upresnil pán poslanec Vestenický... (Prerušenie vystúpenia časomierou.)
Grendel, Gábor, podpredseda NR SR (2021-05-27):
Takže, kolegyne, kolegovia, prosím, aby ste sa utíšili. Keďže nebol všeobecný súhlas, dám hlasovať o tomto návrhu. Ideme hlasovať, ideme hlasovať o zaradení, o zaradení tlače 552 do programu 28. schôdze, tak ako som povedal. Prezentujme sa a hlasujme. (Hlasovanie.) Prítomných 130 poslancov, za 84, proti 17, zdržalo sa 26, nehlasovali 3. Konštatujem, že sme zaradili tento nový bod do programu 28. schôdze a určili sme termín jeho prerokovania. Ďalej podávam procedurálny návrh, aby sme tajné hlasovania o tlačiach 536 a 537 vykonali na záver schôdze, teda po hlasovaní o tlači 532 v druhom čítaní a o tlači 552. Je všeobecný súhlas? (Súhlasná reakcia pléna.) Áno, ďakujem. Pristúpime teraz k hlasovaniu v druhom čítaní o návrhu skupiny poslancov, aha, pardon, to je pani Hajšelová, ktorú sme presunuli. Tak sa ospravedlňujem. Predsa len pristúpime k hlasovaniu v druhom čítaní o návrhu skupiny poslancov na vydanie zákona, ktorým sa dopĺňa Trestný zákon (tlač 445), bod 24 schváleného programu. Spravodajkyňou je členka ústavnoprávneho výboru pani poslankyňa Petra Hajšelová, ktorú prosím, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 300/2005 Z. z. Trestný zákon v znení neskorších predpisov , tlač 445.)
V. Jánoš, poslanec: (2009-11-04):
Prosím vás pekne, o akom znárodnení hovoríte? Veď tu sa nedá hovoriť o znárodnení, veď to už tu odznelo. Tu neberie štát spoločnosti zadarmo. Tu ide o to, že ak sa spoločnosť dostane do konkurzu, tak štát ju odkúpi. Neviem, či si toto uvedomujete. Prečo tu používate pojmy ako znárodnenie a podobné nezmysly. To mi len svedčí o tom, že je to hrubá demagógia z vašich úst. A jednoducho mi vychádza to z toho, že jednoducho neznesiete, že štátu záleží na strategických podnikoch. Pán Lipšic, ja som sa bavil s manažérmi aj s majiteľmi spoločností, ktoré majú nad 2 000 ľudí. A viete, čo hovoria? Pánboh zaplať za takúto ochranu, že štát vezme za nás ochranu, ak sa dostaneme do problémov. Veď dnes si to želajú mnohé spoločnosti v Spojených štátoch aj mnohé spoločnosti v štátoch Európskej únie. O čom tu hovoríte, prosím vás pekne? O čom tu hovoríte? Veď to sú číročíre nezmysly. Ďakujem pekne.
Hort, Milan, podpredseda NR SR (2011-05-27):
Ďakujem pekne, pán spravodajca. Otváram všeobecnú rozpravu. Skôr ako vám dám slovo, len chcem informovať všetkých prítomných, že písomne sa do rozpravy prihlásil za poslanecký klub Slovenskej národnej strany pán Rafaj... (Reakcia spravodajcu.) Takže dáte priestor pánovi Rafajovi? Dobre. Takže, pán Rafaj, nech sa páči. Potom vystúpi pán spravodajca, ale po vystúpení pána Rafaja dám ešte priestor na prihlásenie sa do rozpravy ústnou formou. Takže za poslanecký klub SNS pán Rafaj.
Bugár, Béla, podpredseda NR SR (2016-06-15):
Pán poslanec, aj ja to môžem potvrdiť, čo ste hovorili, že, bohužiaľ, je to tak. Ďakujem pekne. Teraz otváram možnosť sa prihlásiť ústne do rozpravy k tomuto bodu a pýtam sa, či má niekto záujem. Konštatujem, že nie je to tak. Vyhlasujem rozpravu za skončenú. Pán minister, chcete zaujať stanovisko k rozprave? Nech sa páči, máte slovo.
P. Paška, predseda NR SR: (2010-02-10):
(Hlasovanie.) 121 prítomných, 48 za, 6 proti, 66 sa zdržalo, 1 nehlasoval. Návrh zákona do druhého čítania sme neschválili. Navrhovatelia ma v mene pani poslankyne Rosovej požiadali, aby sme o návrhu novely Trestného zákona a Trestného poriadku hlasovali až zajtra, takže nebudeme o tom hlasovať, budeme o tom hlasovať až zajtra. Poprosím pána spravodajcu pána poslanca Petráka, aby túto skutočnosť evidoval. Pán poslanec Golian bude teraz uvádzať v prvom čítaní hlasovanie o návrhu poslancov Národnej rady Slovenskej republiky Júliusa Brocku a Moniky Gibalovej na vydanie zákona, ktorým sa mení a dopĺňa zákon č. 461/2003 Z. z. o sociálnom poistení a o zmene a doplnení niektorých zákonov v znení neskorších predpisov . Je to tlač 1467.
Andrejuvová, Anna, poslankyňa NR SR (2023-02-16):
Týmto sme hlasovali o všetkých pozmeňujúcich a doplňujúcich návrhoch k uzneseniu. Pán predsedajúci, dajte, hlasovať o návrhu uznesenia ako o celku.
Žiga, Peter, podpredseda NR SR (2024-09-11):
Ďakujem, pán minister. Zaujmite miesto pre navrhovateľov. Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, predsedníčke tohto výboru, pani poslankyni Paule Puškárovej. Nech sa páči, pani poslankyňa.
Verešová, Anna, poslankyňa NR SR (2016-09-14):
Ďakujem pekne, moja kolegyňa poslankyňa Erika Jurinová by bola rada tiež veľmi vystúpiť k tejto téme, ale vzhľadom k rôznym novým skutočnostiam v prípade o údajnom zneužití maloletej v resocializačnom centre sa venuje aj týmto povinnostiam ako poslankyňa Národnej rady. K tomu návrhu zákona by som ešte rada povedala toto. Mnohí sa nás pýtajú, či chceme zvyšovať iba dávky sociálne, prídavky, materské, rodičovské, či vidíme tuná cestu podporovať rodinu. Chcem k tomu povedať, že rodinná politika alebo pohľad na rodinu v našom hnutí je komplexný a prierezový. My naozaj v prvom rade vidíme, že rodinu treba podporovať systematicky ako funkčnú rodinu, aby sme ju, aby sme vôbec ju uchránili od toho, aby upadla do nejakej chudoby alebo rozvratu. Dobre to povedal môj kolega Vašečka, ktorý povedal, že ministerstvo, ktoré sa zaoberá rodinou, by sa malo začínať v názve práve s rodinou ako ministerstvo rodiny, práce a sociálnych vecí. Totižto keď budeme podporovať rodinu, ktorá bude mať prácu, tak budeme mať naozaj minimum výdavkov na sociálnu pomoc, sociálne služby, zdravotníctvo a vôbec verejné služby ako také. Naozaj je našou, našou priam povinnosťou poslancov Národnej rady, aby všetkými možnými legislatívnymi návrhmi vždy pozerali na to, aký bude mať tento návrh dopad na rodinu. Takže nielen dávky, nielen zvyšovanie príspevkov od štátu, ktorý chce rodinu podporovať, pretože je preňho najvýhodnejšou inštitúciou, tak nielen dávky, ale, samozrejme, všetko, čo sa týka zamestnania, aby nám rodina neupadla do chudoby. To znamená uľahčovanie podnikania, vôbec celý podnikateľský sektor, aby mali drobní a malí živnostníci uľahčené podnikanie, samozrejme, zosúladenie rodiny a práce pre ženy, pre rodičov, ktoré sa starajú o deti, podpora bývania pre mladé rodiny a podobne. V tejto chvíli navrhujeme zvyšovať výživné kvôli neúplným rodinám, teda teraz hovoríme o určitej patológii v rodinách, o krízovej životnej situácii, ktorá sa stáva, deje a môže naozaj do nej ktokoľvek upadnúť, aby sme nenechali jednorodičovské rodiny, z ktorých ja v drvivej väčšine poznám, že sú to osamelé matky s deťmi, aby sme ich nenechali ohroziť chudobou. Ďakujem.
Glváč, Martin, podpredseda NR SR (2019-10-18):
Vyhlasujem všeobecnú rozpravu za skončenú. Pani navrhovateľka, nech sa páči.
Laurenčík, Milan, podpredseda NR SR (2022-02-02):
Ďakujem za slovo, pán podpredseda. Kolegyne, kolegovia, budeme pokračovať ďalším bodom, ktorým je prvé čítanie o návrhu poslancov Gábora Grendela a Anny Andrejuvovej na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov. Návrh zákona je pod tlačou 873. Návrh na jeho pridelenie na prerokovanie výborom je v rozhodnutí číslo 905. Dávam slovo podpredsedovi Gáborovi Grendelovi, aby nám návrh zákona uviedol, nech sa páči, máte slovo. (Rokovanie o návrhu poslancov Národnej rady Slovenskej republiky Gábora Grendela a Anny Andrejuvovej na vydanie zákona, ktorým sa mení a dopĺňa zákon č. 93/2005 Z. z. o autoškolách a o zmene a doplnení niektorých zákonov v znení neskorších predpisov , tlač 873.)
J. Horváth, poslanec: (2007-09-19):
Prosím, dovoľte mi, informovať vás, že výbor pre európske záležitosti uvedenú správu prerokoval na svojej 23. schôdzi 10. septembra 2007 a prijal k nej uznesenie č. 101, ktorým odporúča Národnej rade Slovenskej republiky zobrať súhrnnú správu o treťom roku členstva Slovenskej republiky v Európskej únii na vedomie. Pán predseda, prosím, otvorte rozpravu.
Paška, Pavol, predseda NR SR (2014-03-28):
Pán poslanec Uhliarik.
Gröhling, Branislav, minister školstva, vedy, výskumu a športu SR (2021-10-20):
Vážený pán predsedajúci, kolegyne, kolegovia, ďakujem veľmi pekne za možnosť, že sme sa dostali do druhého čítania v rámci zákona č. 61/2015 Z. z. o odbornom vzdelávaní a príprave a o zmene a doplnení niektorých zákonov v znení zákona č. 209/2018 Z. z. Tento návrh zákona bol prerokovaný v rámci jednotlivých organizácií a jednotlivých aktérov, ktorých sa dotýka odborné vzdelávanie a duálne vzdelávanie. Jednotlivé opatrenia možno sa vám budú zdať, že nie sú natoľko zásadné, ale len kvôli tomu, že v roku 2018 bola veľmi výrazná novela tohto zákona, kde sa vychytávali všetky problémy, ktoré boli. Tie, ktoré prinášame my, vyšli z požiadavky aplikačnej praxe aj z výsledkov jednotlivých národných projektov, ktoré sa týkali odborného vzdelávania. Možno tie novinky, ktoré zavádzame v rámci tohto návrhu zákona, je nový inštitút nadpodnikového vzdelávacieho centra, ktorý umožňuje vzdelávanie, vstup mladých... malých a stredných podnikov, upravujeme experimentálne overovanie v odbornom vzdelávaní, kde je cieľom zosúladiť potreby trhu práce a zamestnávateľov s ponukou odborov vzdelávania. Odstraňuje sa administratívna záťaž pri vstupe odboru vzdelávania pre učiteľstvo, prioritne pre materské školy a vychovávateľstvo do systému duálneho vzdelávania. Upravujú sa niektoré náležitosti v rámci praxe hlavného inštruktora, inštruktora s cieľom dosiahnuť omnoho väčšiu flexibilitu a následne potom jednotlivé úpravy, ktoré vyšli z aplikačnej praxe. Ďakujem veľmi pekne.
Lehotský, Tomáš, poslanec NR SR (2022-10-05):
Ďakujem veľmi pekne, pán predsedajúci. Takže po druhé, moment, kedy sa parlament hrá na sudcu, to sme tu už tiež mali. Okrem iného aj vtedy, keď sa hlasovalo o vydaní alebo nevydaní Roberta Fica spravodlivosti, teda súdu, tak tento parlament sa zahral na sudcu a rozhodol, že nebude vydaný Robert Fico súdu, zahral sa, aj Romana Tabák, matičiarka Romana Tabák, ktorá pred chvíľkou vystupovala. A po tretie, a po tretie... (Prerušenie vystúpenia predsedajúcim.)
Zmajkovičová, Renáta, podpredsedníčka NR SR (2013-12-17):
Pán poslanec Viskupič.
B. Bugár, podpredseda NR SR: (2003-09-18):
(Hlasovanie.) Prítomných je 141 poslancov, za 38, proti 70, zdržalo sa 33. Konštatujem, že tento procedurálny návrh nebol prijatý. Nech sa páči.
Kollár, Boris, predseda NR SR (2023-06-22):
Pán poslanec Galek, nech sa páči.
Laurenčík, Milan, podpredseda NR SR (2021-04-30):
Ďalším poslancom, ktorý má faktickú poznámku, je pán poslanec Marek Šefčík. Nech sa páči.
Jurinová, Erika, podpredsedníčka NR SR (2013-06-26):
Ďakujem pekne, pán poslanec. Na vaše vystúpenie chcú reagovať traja páni poslanci. Uzatváram možnosť prihlásiť sa. Nech sa páči, pán poslanec Novotný, s faktickou poznámkou.
P. Hrušovský, podpredseda NR SR: (2002-07-10):
V. Maňka, poslanec: Áno.
Paška, Pavol, predseda NR SR (2014-05-27):
Pani poslankyňa, dajte niečo, o čom budeme buď hlasovať, vystúpte v rozprave, ale poprosím vás – máte návrh?
Žiga, Peter, podpredseda NR SR (2024-06-12):
Pán poslanec Dvořák.
Krajčí, Marek, poslanec NR SR (2024-01-11):
Ďakujem pekne za slovo. Oskar, vďaka za tvoje vystúpenie, zaradil si sa medzi ďalších bojovníkov, ktorí sa tu snažia veľmi usilovne, dúfam len, nieže hádzať hrach na stenu, ale presviedčať, argumentovať, vysvetľovať a ja verím, že má to svoj zmysel. A mám pre teba, aj pre nás ostatných jednu dobrú správu, pani prezidentka Zuzana Čaputová budúci týždeň požiada o vystúpenie v Národnej rade Slovenskej republiky k tomuto balíku zákonov v oblasti trestného práva a tento balíček považuje za zásadnú zmenu trestnej politiky štátu, ktorá nemôže prebehnúť bez odbornej a občianskej diskusie v skrátenom legislatívnom konaní, keďže na to nie sú zákonné dôvody. Poslancov Národnej rady bude informovať o svojich výhradách a ďalšom postupe, pokiaľ by balíček zákonov schválili v súčasnej podobe. Myslím si, že je to dobrá správa, že tento náš boj bude určite pokračovať, keď hlava štátu sa jasne stotožnila s našimi názormi, že neexistuje ústavné odôvodnenie takéhoto skráteného legislatívneho procesu pri takto závažnom zásahu do trestného práva. O motívoch sme hovorili, tie motívy sú úplne viditeľné, prečo takýmto spôsobom sa to ohýňa. Ohýňa spravodlivosť v našej krajine cez koleno a to je jedno, v akom sme systéme demokracie, my všetci chceme žiť v spravodlivej krajine či už pod Karpatami, alebo nad Dunajom, to je úplne jedno. Ďakujem.
Osuský, Peter, poslanec NR SR (2014-09-11):
Ďakujem pekne, pani predsedajúca. No, po stručných faktoch, ktoré uviedla kolegyňa Žitňanská, sa dá povedať, že v rámci tohto podujatia sa o fair play hovoriť nedá. A parafrázujúc Ladislava Vančuru, povedal by som, že „tenhle spůsob očisty soudnictví nepovažuji za šťastný“. A pokiaľ ide o ďalšie, tak o morálnej tuposti som už hovoril.
Hort, Milan, podpredseda NR SR (2010-10-21):
Ďakujem pekne, pán poslanec. Otváram rozpravu o tomto bode programu. Pýtam sa, či sa niekto chce prihlásiť do rozpravy, pretože písomnú prihlášku som neobdržal. Nikto. Uzatváram možnosť prihlásiť sa do rozpravy. Vyhlasujem rozpravu za skončenú a prerušujem rokovanie o tomto bode programu s tým, že hlasovať budeme o 11.30 hodine. Teraz budeme pokračovať rokovaním o návrhu uznesenia Národnej rady Slovenskej republiky k žiadosti Národnej rady Slovenskej republiky o podanie správy vlády Slovenskej republiky o výstavbe diaľnic a rýchlostných ciest. Návrh uznesenia vám bol rozdaný a má parlamentnú tlač 135. Dávam slovo teraz opäť poslancovi Ľubomírovi Vážnemu a prosím ho, aby návrh uviedol.
Andreánsky, Ladislav, poslanec NR SR (2015-03-11):
Nejde.
P. Hrušovský, predseda NR SR: (2004-10-26):
(Hlasovanie.) 137 prítomných, 135 za, 1 sa zdržal, 1 nehlasoval. Návrh sme schválili. Teraz pristúpime k hlasovaniam ešte v prvom čítaní. Poprosím pani poslankyňu Rusnákovú, aby z poverenia výboru pre vzdelanie, vedu, šport a mládež, kultúru a médiá predniesla návrhy uznesení k prerokúvanému vládnemu návrhu zákona, ktorým sa mení a dopĺňa zákon č. 477/2002 Z. z. o uznávaní odborných kvalifikácií a   o doplnení     zákona     Národnej    rady Slovenskej republiky č. 145/1995 Z. z. o správnych poplatkoch v znení neskorších predpisov v znení zákona č. 445/2003 Z. z. a o zmene a doplnení niektorých zákonov (tlač 888). Nech sa páči, pani poslankyňa Rusnáková. E. Rusnáková, poslankyňa: Ako spravodajkyňa navrhujem, aby Národná rada schválila, že tlač 888 posúvame do druhého čítania.
Budaj, Ján, dočasne poverený minister životného prostredia SR (2023-05-09):
Áno, ďakujem. Ja by som chcel iba poprosiť, aby sa zvážilo takisto hlasovanie o tomto zákone až po, až po hlasovaní 1235, to je zákon, ktorý, ktorý s týmto súvisí. Stále prebiehajú rokovania o nejakom kompromise. Ďakujem.
P. Hrušovský, predseda NR SR: (2004-05-12):
(Hlasovanie.) 138 prítomných, 134 za, 2 proti, 2 sa zdržali. Návrh sme schválili. Poprosím teraz pána poslanca Ladányiho, aby z poverenia výboru pre obranu a bezpečnosť uviedol návrhy hlasovaní k prerokúvanému vládnemu návrhu zákona o zriadení Akadémie ozbrojených síl, o zlúčení Vojenskej leteckej akadémie generála Milana Rastislava Štefánika v Košiciach s Technickou univerzitou v Košiciach, o zriadení Národnej akadémie obrany a o zmene a doplnení niektorých zákonov (tlač 552). L. Ladányi, poslanec: Ďakujem.
Pčolinský, Peter, podpredseda NR SR (2023-05-25):
Otváram rozpravu, do ktorej nemám žiadnu písomnú prihlášku. Chce sa niekto prihlásiť ústne? Nie. Uzatváram možnosť. Vyhlasujem rozpravu za skončenú. Pán navrhovateľ nechce záverečné slovo, pán spravodajca, hlasovanie dnes o 17.00 hod. Ďakujem pekne. A teraz by som veľmi rád otvoril prvé čítanie o návrhu poslancov Pellegriniho, Sakovej, Richarda Rašiho, Erika Tomáša, Matúša Šutaja Eštoka na vydanie zákona o pomoci obyvateľom ohrozených chudobou. Návrh má parlamentnú tlač 1653, návrh na pridelenie na prerokovanie výborom je v rozhodnutí č. 1716. Dávam slovo pani poslankyni Denise Sakovej, aby návrh zákona uviedla. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona o pomoci obyvateľom ohrozených chudobou , tlač 1653.)
Číž, Miroslav, podpredseda NR SR (2015-05-05):
Pán poslanec Mikloško.
Laššáková, Jana, podpredsedníčka NR SR (2013-05-30):
Ďakujem, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Vyhlasujem všeobecnú rozpravu za skončenú. Pán navrhovateľ, nemáte k čomu zaujať stanovisko. Pani spravodajkyňa tiež nie. Vzhľadom na to, že je o štyri minúty 19. hodín, nebudeme otvárať nový návrh zákona. Zajtra ráno začneme návrhom skupiny poslancov Národnej rady na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov, a návrh uvedie pán poslanec Matovič a spravodajcom bude Martin Poliačik. Prajem vám pekný večer, príjemnú dobrú noc a zajtra ráno o 9.00 hod. sa uvidíme. (Prerušenie rokovania o 18.56 hodine.)
Grendel, Gábor, podpredseda NR SR (2023-03-17):
Teraz vystúpi v rozprave pán poslanec Jozef Habánik ako posledný ústne prihlásený poslanec.
Glváč, Martin, podpredseda NR SR (2016-11-28):
Ďakujem. Dávam slovo spoločnému spravodajcovi z výboru pre hospodárske záležitosti poslancovi Marošovi Kondrótovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
V. Veteška, podpredseda NR SR: (2006-02-02):
(Päťminútová prestávka.) (Po prestávke.)
Laššáková, Jana, podpredsedníčka NR SR (2013-10-17):
S reakciou pán poslanec Sulík. Nech sa páči.
Ďuriš Nicholsonová, Lucia, podpredsedníčka NR SR (2019-03-28):
Pridajte pánovi poslancovi desať sekúnd, nech dopovie, a rada by som aj nejaký zdroj, pán poslanec, lebo počúvajú to aj ľudia vonku. Pridajte mu celú minútu, to bude dlhý zdroj.
Laššáková, Jana, podpredsedníčka NR SR (2012-10-19):
Chcem poprosiť podpredsedu vlády a ministra financií, viem, že je tuto v budove, aby prišiel do rokovacej sály, pretože budeme pokračovať v rokovaní o vládnom návrhu zákona, ktorým sa mení a dopĺňa zákon o hazardných hrách. (Pauza.) Takže pán minister je už tu, pán podpredseda vlády, zaujmite miesto určené pre navrhovateľov. A teraz dávam slovo prvej ústne prihlásenej do rozpravy pani podpredsedníčke Erike Jurinovej. Nech sa páči, pani podpredsedníčka.
Milanová, Natália, poslankyňa NR SR (2019-06-26):
Tým, keď už sme pri tých deťoch, môj syn má 16 mesiacov a minule, keď sme mali na stole dva poháre, v jednom bolo pivo, v jednom pohári, tak už siahal po tom, kde bolo to pivo, ale, našťastie, nakoniec sa rozhodol pre tú vodičku, nakoniec. Ale táto téma je, samozrejme, veľký problém a my tento návrh určite podporíme. Ja chcem len vyjadriť jednu obavu, a síce, my tie kompetencie, kontroly dávame na obce, resp. na orgány, ktoré by mali zasiahnuť a tým podnikateľom naozaj klepnúť po prstoch. Jedného sa bojím. My v tejto krajine máme aj dobré zákony, ale práve tá ich realizovateľnosť je na slabej úrovni. Takže dúfam, že si postriehneme naozaj aj to, aby tá kontrola v tomto prípade bola ozaj dôsledná a taká, aby tým podnikatelia utrpeli a naše deti mohli žiť správne životy. Ďakujem.
Škripek, Branislav, poslanec NR SR (2024-01-11):
Ďakujem. Neni tu pán Truban prítomný, čo je škoda, lebo mal by, lebo sa reaguje na neho. Ale ďakujem za to, že to zosumarizoval pekne, tie tri body, že pri tento, tejto úprave Trestného poriadku sa bude na Slovensku viacej kradnúť, to je veľmi nepríjemné, pretože keď sa takýmto spôsobom znižujú tresty, ako to tam je uvedené a navrhnuté a máme to strašne rýchlo prijať, tak je to skutočne o tom povzbudení, aby sa vedeli ľahšie vyhnúť trestom a spôsobiť viacej nepríjemnej škody, ale hlavne poškodiť zraniteľných. To je veľmi nepríjemné. Druhý bod povedal pán Truban: „Reálne týmto riskujete eurofondy, že o ne prídeme.“ No k tomu sa trošku vyjadrím. Ale tretia vec, že vyháňame zo Slovenska vzdelaných a kreatívnych ľudí. Najviac mňa zastrašuje, že tá rýchla zmena pre... presunúť všetky práce zo špeciálnej prokuratúry na tie nižšie a ostatné, tak nastanú vážne mnohoročné prieťahy a ľudia budú tak znechutení a toto je to, čo na Slovensku stále počúvame, to nadávanie na súdy, jak sa tu nič nedarí, jak sa nedá dosiahnuť spravodlivosť, tak toto je vážne negatívna vec, ktorá by sa nemala na Slovensku udiať. A ja budem, naozaj tiež stojím za tým, aby sa toto zastavilo a nerobilo sa tam zmena takýmto spôsobom. Ženevská Európska komisia napísala, že aby sme takéto široké zmeny nerobili tak rýchlo, lebo to potrebuje väčšiu diskusiu. To je pravda. Len pán minister Susko normálne odpovedal a toto je to, čo tu tento dobre namazaný koaličný vládny stroj predvádza. Žiadna reakcia, oni aj tak od, od, odsúhlasia to, čo chcú odsúhlasiť a bude to tak, ako si to oni doma na Slovensku urobia. Len, kolegovia, musím vám povedať, že si myslím, že Európska komisia tu ohľadne eurofondov nič nevyšetrí, pretože všetko vyšetruje OLAF. Ten keď to prešetrí, odovzdá to našim orgánom a naše orgány to upracú. Ja som ako europoslanec urobil 5 podaní v protikorupčných vecí na OLAF a nič z nich nebolo. Tak... (Prerušenie vystúpenia časomerom.)
P. Hrušovský, predseda NR SR: (2003-04-09):
(Hlasovanie.) Prítomných je 136 poslancov, za návrh 135, zdržal sa 1. Konštatujem, že bod 5 zo spoločnej správy sme schválili.
Jurinová, Erika, podpredsedníčka NR SR (2012-08-08):
Ďakujem. S ďalšou faktickou pán poslanec Mihál.
Sulík, Richard, predseda NR SR (2011-06-30):
Ďakujem. Otváram rozpravu. Nedostal som žiadnu písomnú prihlášku. Pýtam sa, kto sa chce prihlásiť ústne? Nik. Vyhlasujem rozpravu za skončenú. Chce zaujať stanovisko navrhovateľ? Nie. Spravodajca? Taky ne. Prerušujem rokovanie o tomto bode programu. Pokračujeme prvým čítaním o vládnom návrhu zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov . Vládny návrh zákona má parlamentnú tlač 396. Návrh na jeho pridelenie na prerokovanie výborom je v rozhodnutí č. 402. Poprosím, aby podpredseda vlády tento návrh uviedol. A poprosím pána poslanca Solymosa, ktorý je spravodajca určený gestorským výborom, aby zaujal miesto pre spravodajcu. Nech sa páči.